สวัสดีค่ะ คือจะถามว่าหนูมีน้ำใสๆไหลออกจากช่องคลอดตลอดเวลาไหลจนเปียกกางเกงในบางครั้งก็ไม่ไหลเกิดจากอะไรเหรอค่ะ(ไม่เคยมีอะไรกับผู้ชายนะคะ)แต่ไหลออกมาเป็นน้ำใสๆไม่มีกลิ่นนะคะตอนนี้เครียดมากพึ่งมาเป็นได้เกือบ10วันแล้วอ่ะค่ะประจำเดือนมานิดหน่อยค่ะ
สวัสดีค่ะ น้ำใสๆ ที่ไหลออกจากช่องคลอด ก็คือตกขาว ทั้งนี้ หากไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็ถือเป็นตกขาวที่ปกติดีค่ะ ส่วนการมีปริมาณมากน้อย อาจเกิดจากการมีการเปลี่ยนแปลงของฮอร์โมนในร่างกาย จากการทำงานของผลิตฮอร์โมนของรังไข่ที่ผิดปกติ (ซึ่งจะมีผลต่อการมาของประจำเดือนด้วย) หรือเป็นผลจากการทานยาฮอร์โมนต่างๆ รวมถึงยาสตรี สมุนไพร หรืออาหารเสริมต่างๆแนะนำควรสังเกตอาการไปก่อน หากยังคงมีตกขาวปริมาณมากทุกวัน หรือมีกลิ่นเหม็น หรือมีแสบหรือคันช่องคลอดร่วมด้วย ก็จะถือเป็นตกขาวที่ผิดปกติ โดยอาจเกิดจากสาเหตุ เช่น มีการเปลี่ยนแปลงชนิดของแบคทีเรียในช่องคลอด (bacterial vaginosis) มีการติดเชื้อราในช่องคลอด เป็นต้น ซึ่งสาเหตุเหล่านี้ สามารถเกิดขึ้นได้โดยที่ไม่ได้เกิดจากการมีเพศสัมพันธ์ค่ะ